Dille Leydi e Lewru, e batte majje e ngonka...
Dille Leydi e Lewru, e batte majje e ngonka men
Leydi e Lewru ko e yahdu ngoni no yoga e tagopeeje gonɗe e ndeer weeyo, ƴeewee no yahdu addiri saha walla yiyannde men e wono :
Yiiloo banngoo ko dillere nde leydi waɗata e waktuuji 24, ɗuum firti ko e ndeer oon saha ndi timminta yirlande wootere, huunde walla nukko kala e leydi arta ɗo tolnino.
Jamma e ñalawma fawi tan ko e yiiloo-banngoo leydi
Banngagol ( taaragol) leydi e naange timmata ko ebalɗe 365 pawɗe seeɗa, ɗuum woni hitaande.
Lewru ne in taaroo leydi haa arta ɗo wonnoo e ndeer balɗe 27 pawɗe seeɗa ; ndu hollata leydi ko yeeso wooto, ɗuum waɗi ñalawma e dow lewru ko balɗe men 14, jamma kadi ko balɗe men 14 !!!!
Lewru way ko no leydi nih, heɓata naanagal mum ko e naage, ko naange yaynotoo ndu, ko taaragol mayru e leydi waɗata men yiide ndu mbaadiiji keewɗi ( ndu sewa darorɗe, ndu wona e mawnude haa ndu timma, ɓaawo ɗuum ndu wona e ustaade haa ndu sewa, ndu huroyoo).
Waylo-weeyooji (saisons) :
Guurtol yiiloo-banngoo leydi ko guuringol seeɗa e dow dinngiral tagopeeje, fotde 23.3°
Naange seeraani e yaynaade leydi , ɗo ciiñsiiñƴi magge ngadii duƴƴaade fo ko ɗoon ɓurata wulde, oon nokku woni mbo mbeelu sortotaako nde naange woni e hoore.
Njuuteeki ñalawma e jamma fawoo e nokku gonaaɗo e dow leydi, e guuragol leydi ngol.
http://hammadi-jah.skyrock.com/3201186883-Waylo-weeyooji-saisons.html
Ƴeewee ɗo haa keɓon heen ko laaɓi :
fuutamedia.com
muhamed habib diallo
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn nno_Latn fuv_Latn cat_Latn zsm_Latn